16 பேழைக்குமேல் கூரை அமைத்து  அந்தக் கூரை பேழைக்கு ஒரு முழம் வெளியே தாழ்வாக இருக்கும்படி கட்டி முடி;  பேழையின் கதவை ஒரு பக்கத்தில் அமை.  பேழையில் கீழ்த்தளம், நடுத்தளம், மேல்தளம் என மூன்று தளங்கள் அமை.  17 நானோ, வானுலகின்கீழ் உயிருள்ள எல்லாவற்றையும் அழிப்பதற்காக  மண்ணுலகின் மேல் வெள்ளப்பெருக்கு வரச் செய்வேன்.  மண்ணுலகில் உள்ளவையெல்லாம் மடிந்துபோம்.  18 உன்னுடனோ, என் உடன்படிக்கையை நிலைநாட்டுவேன். 